Tolong jelaskan mengenai #KitaJagaKita dari Kita Jaga Kita dalam bahasa melayu

"Kita Jaga Kita" mendapat 7.6 juta tontonan setakat 16 Oktober 2021. Ketika bermulanya pandemik COVID-19 di Malaysia pada awal Mac 2020, tagar #KitaJagaKita menyohor kini sempena tajuk lagu ini. Kejadian ini juga mewujudkan satu laman web khas untuk melawan penularan COVID-19 di Malaysia dengan menggunakan URL dengan tajuk yang sama.

Altimet yang merupakan salah seorang penyanyi lagu ini bersama Cuurley dan Malik Abdullah, berasa terharu kerana lagunya menjadi pilihan kerajaan Malaysia sebagai lagu tema untuk melawan COVID-19.

Selain itu, variasi tagar tersebut juga wujud seperti #RakyatJagaRakyat yang memperlihatkan ketidakpercayaan sesetengah rakyat Malaysia kepada pihak kerajaan yang dikatakan sambalewa dalam pengurusan pandemik COVID-19 dan seterusnya membahayakan rakyat secara amnya. Sebuah lagi variasi, #SiswaJagaSiswa juga tular pada awal Oktober 2020 yang bertujuan sebagai wadah penyaluran bantuan kepada golongan pelajar institut pengajian tinggi (IPT), terutamanya pelajar baharu yang terkandas susulan keputusan mengejut Kementerian Pengajian Tinggi agar pihak IPT menangguhkan pendaftaran secara fizikal bagi pelajar untuk kemasukan ke kampus IPT pada masa itu.